gentaiscool/nusaparagraph_topic huggingface dataset:
Biasane, arek cilik iku males nek lagi wayahe praktek nandur taneman. Alesane iku mergo wedi ambek jijik nek kenek lemah. Nek wes ngono, wayahe awakmu ngenalno nanem nganggo media hidrogel. Media hidrogel iku media sing isok nyerep dan nyimpen banyu ratusan kali abote. Hidrogel iku mau berfungsi gawe nyerep banyu ambek nutrisi gawe taneman dan ngelepasno secara perlahan sesuai kebutuhan taneman iku. Bal hidrogel iku werno werni, dadi pasti bakal akeh arek sing tertarik gawe nandur nganggo media iki. Wes ngono, media e iku resik dan gak angel gawe diresikno sisan. Dadi gawe awakmu sing bingung cara ngenalno media tanam nang arek cilik, kenalno ae media hidrogel.

Topic: slice of life
Lagu dangdut Pantura kui mendadak meledak beberapa taun kepungkir iki. Wong tuwo-wong enom, wong jowo-wong sing luar jowo, wong sing terpelajar opo ora, kabeh remen ngerungoke lagu-lagu dangdut seko Jowo bagian Lor iki. Senadyan ora ngerti artine, neng awale, kabeh wong tetep ngerungke lagu-lagu kui. Ora ono kehalang tabir basa blas. Kabeh iso joged pas krungu lagu sing kenthel karo gendange iki. Iki iso dadi peluang anyar kanggo daerah-daerah liyo iso dikenal karo wong seko daerah liyane. Iso wae sesok ono kelompok musik sing nganggo boso Batak sing terkenal koyo dangdut Pantura saiki. Yen makin akeh lagu-lagu kanggo boso daerah sing iso dinimakti karo kabeh wong Indonesia, awak dhewe dadi iso luwih kenal sedulur-sedulure dhewe sing sebangsa.

Topic: culture & heritage
Kitab suci al quran iku ancene kitab sucine agama islam sing termasuk agama sing diakuhi nag indonesia. Lah kitab iki jarene koncoku sing dadi guru ngaji, iku ora angger kitab suci soale kabeh cerito agama-agama liyane yo ono nang kitab suci iki awit teko agama kristen, sampek agama hindu yo ono. Mangkane jarene koncoku kitab suci iki apike orambloko mangkane deke gelek moco terus kitab iki soale saking senenge ambek kitab iki. Terus nag jareku kitab iki ancene kitab sing ora karaun apike soale nang jeru iki ono cerito-cerito sing kenek digawe pengalaman urip kanggo ngadepi masa sing ate teko opo maneh kitab iki koyok wes ngerti nang jaman iki termasuk jaman modern sing kabeh menungso wes ora karuan kedadeane.

Topic: religion
Pas aku dolan nag karang anyar aku mesti mampir nang air terju gerojokan sewu. Air terjun iku panggonan tepak'e ono nag kecamatan tawangmangu, kabupaten karanganyar, jawa tengah. Air terjun iku posisine pas nag ngisore gunung Lawu. Terus jarake teko kota karanganyar yaiku ngetan sekitar 27 Km. Duwure air terjun iki sekitar 81 meter. Terus nag pinggir-pinggire iku akeh alas sing ombone sekitar 20 ha. Mari ngunu nag kono yo akeh bedese tapi bedese ora nakal soale sak ben dino wes betok ambek menungso. Terus nag sekitare air terjun maeng yo ono kolam renange, terus warung-warung cilik sing kenek digawe mangan jajan ambek panggonan sembayang barang yo ono. 

Topic: leisures
Kanca kuwi pancen akeh banget macem lan sifate. Kanca sing apik kuwi yaiku kanca sing bisa ngerteni apa sing disenengi lan ora disenengi karo kanca liyane kaya sifat sing bisa marai seneng utawa mangkel. Yen ana masalah, kekancanan iki kudu jujur lan uga nggolek solusi saka masalah sing ana. Ngeleremake ego kuwi uga penting banget amarga kadhang, wgo sing dhuwur iki bisa dadi masalah kanggo kanca sing ana ning sekitare. Sabar lan dadi wong sing kenal marang karakter kuwi uga bisa dadi alternatif kanggo njaga kekancan ben awet. Kamangka, para ahli uga ngomong yen wong kekancan luwih saka 10 taun kuwi bakal kekancan sak lawase amarga wis paham sifate. 

Topic: slice of life
Ibuku seneng banget masak salah sawijine panganan khas Pemalang yaiku grombyang. Grombyang iki mirip karo rawon nanging ya rasane luwih legi. Ibuku wis lunga menyang pasar isuk iki lan bali nggawa blanjanan kaya daging sapi lan bumbu-bumbu. Jare ibuku, bumbu grombyang iki ana sing dodol kiloan lan uga ana sing dodol sepaket karo bawangane. Nanging Ibuku luwih milih nggawe dhewe ben bisa ngira-ngira rasane. Daging sing digawe uga sajane daging kebo, nanging daging kebo iki angel banget nggoleke ning Pemalang. Amarga rasa grombyang iki legi, yen arep mangan kudu sithik-sithik ben ora jeleh lan mlukok amarga kelegien. Grombyang iki bisa dicampur karo koya utawa kelapa garing. 

Topic: culture & heritage
Ledre iku cemilan sing dadi cemilan unggulan nag Bojonegoro. Nah, terus bentuke panganan Ledre iku koyok cemilan sing awak dewek kabeh gelek masi nag pinggir-pinggir dalan yaiku podo karo panganan Piscok sing saiki umum nang endi-endi. Tapi Ledre iku duwe ciri sing ora podo karo piscok, awet teko bahane, warnai, ambek rasane.  Ledre iku duwe roso sing macem-macem karek buah sing digawe, buah sing digawe contone koyok gedang, waluh, duren ambek liyan-liyane buah sing sekirane iso digawe. Tapi biasane Ledre paling terkenal yaiku sing bahane teko Gedang Rojo. Nah, sing garai cemilan iki dadi cemilan unggulan yoiku regane. Regone murae pol, ora ngiro garai sakmu bolong.

Topic: food & beverages
Wahana ning Batu sing saya suwe saya rame yaiku Batu Secret Zoo. Batu Secret Zoo iki nyuguhake atraksi satwa mulai saka pameran satwa, makani satwa, lan interaksi langsung. Nanging ana aturan-aturan sing kudu digatekake karo pengunjung kanggo kebutuhan keamanan lan ketertiban amarga pengunjung ya kudu njaga satwa kuwi. Kaping pisan, pengunjung kudu manuti peraturan sing dirancang karo pengurus BSZ. Kaping pindho, aja ngadakake interaksi marang satwa tanpa pengawasan saka petugas. Kaping telu, ora oleh makani satwa tanpa pengawasan lan ngalihake perhatian satwa nganggo swara utawa lampu saka senter, hp, lan laser amarga satwa ning BSZ iki satwa liar lan isih dijaga naluri kewane. 

Topic: leisures
Para pendaki kuwi paling ora seneng yen nduwenin kanca ning rombongan sing sifate egois lan ora ngerti kebutuhan tim sing ana ning jerone. Kebutuhan tim iki yaiku kanca sing sak rombongan lan butuh perlindungan kaya pendaki wanita utawa wong sing pertama kali munggah gunung. Para pendaki sing egois iki kyaa mentingake awake dhewe lan ora gelem mbagi banyu, ngancani mlaku, lan uga nggawe panggon perlindungan kanggo wong liya. Kamangka, para pendaki sing luwih berpengalaman luwih seneng yen ndaki gunung dewean tinimbang nduwe rombongan sing ora jelas. Para pendaki iki uga luwih seneng ngejak wong sing wis duwe pengalaman ben ora ngerepoti ning dalan. 

Topic: slice of life
Yen awak dhewe kepengen kamera sing awak dhewe duwe kuwi awet, kamerane kui ojo kerep-kerep disilihke karo wong liyo, opo meneh neng wong sing ora ngerti utowo paham perkoro nganggo kamera. Biasane wong sing koyo ngono kui kerep ora iso ngopeni kamera. Wong kui durung iso paham sak piro pentinge lan rapuhe kamera kui. Yen awak dhewe arep nyilihke kamera kui, apike neng wong sing podo-podo ngerti kamera. Yen misale wong kui ora dongan perkoro kamera, awak dhewe iso nyilihke kamerane kui nanging awak dhewe uga melu dheweke. Supoyo awak dhewe iso ngajari lan ngandani piye carane ngopeni kamera pas lagi dienggo.

Topic: technology
Aku biasane nag sembayang iku nang masjid kampus. Masjid iku gedene pol nag ukuran kampus. Terus masjite iku maeng resik ambek teke iku teko marmer sing kelem-kelem soale saking resiki. Terus nag latare masjed yo ono taman ambek air mancure sing biasane digawe bocah-bocah ngumpul utowo ngomong-ngomong ambek koncane, mangan, ambek foto-foto soale tamane ancene apek. Terus nag mlebu jeru masjite, iku akeh kaligrafine sing ono nag temboke ambek nang imamane. Tapi kaligrafine ora sepiro gede tapi ketok pantes soale kadang ono masjid kakean kaligrafi tambah ketok ora apik. Mari ngunu nag masjid iki yo biasane ono kegiatan rutin sing ono sak ben kamis sore kango bocah-bocah kampus ngaji. 

Topic: religion
Koncoku sing gelek mungga gunung iku tau nguwei aku sarang ambek anjuran nag ate munggah gunung. Nah deke iku jelasno nag urip nang duwur gunung iku ora gampang masio iku mok telong dino, deke iku maeng nyaranno nag ancene munggah gunung iku kudu nyiapno awake disek sak durunge budal contohne olahraga disek sak minggu sak durunge budal ben awake iku wes kelatih ambek ora kaget. Terus mari ngunu ojo lali sak liyane awak yo barang-barang sing ancene diperlokno kanggo urip iku wes dipastekno ono, soale nang gunung iku ora ono opo-opo, nag ancene sampek kedaden perkoro sing ora kepikiran iku iso dadi perkoro sing ora karoan.

Topic: slice of life
Tanggone wong iku reno-reno, ono sing cerewet, ono sing menenge, ono sing senengane nguping, ambek liyan-liyane. Nah sing jenenge urip ambek tonggo iku mesti ora karoan rasane, ono sing ngeroso biasa ae koyok mangan sego, ono sing ngeroso diganggu ambek tonggone sing kelakoane anhe-aneh, yo ono ae sing ngeroso anteng mergo ono koncone. Nah sing jenenge urip ambek tonggo iku nag ancene ono masalah yo kudu nang diarekno ojo sampek marakno perkoro sing elek terus mergone nag elek karo tonggo iku ora enake pol. Opo maneh nag tonggo parek yo tambah ora enake megilan. Dadi nag iso yo nang diarekno menisan ben ora garai perkoro sing aneh-aneh.

Topic: slice of life
Mandau utawa mando yaiku salah siji gaman tradisional sing asale saka Kalimantan. Mandau iki mulai dinggo wiwit abad ke 17 utawa 18. Mandau iki uga nggawene kudu apik. Ora mung landhep lan dawa, mandau iki uga kudu duwe selongsong sing akeh ukiran khas Kalimantan kanggo identitas wong kang duwe. Selongsong iki arane kumpang. Kumpang iki uga duwe lapisan emas lan kadhang ana sungune kidang. Mandau utawa mando ning Kalimantan iki artine "pisau makan". Gaman iki mulai dikenal saka Kalimantan Tengah, yaiku saka daerah suku dayak ngaju sing kesohor amarga kemampuane ning lapangan perang. Mandau sing asli regane bisa sak yuta luwih miturut jenise. 

Topic: culture & heritage
Mungkin sebagian seko awak dhewe ngedadeke KRL dadi sarana transportasi sing utama kanggo awak dhewe mangkat lan bali kerjo. KRL kui dipilih mergo regone sing murah lan iso neng darak sing adoh nganggo wektu sing termasuke cepet. Nanging kanggo wong durung biasa, numpak KRL kui mungkin iso ngeroso ora nyaman. Supoyo iso ngeroso luwih penak pas numpak KRL, ono beberapa hal sing iso awak dhewe lakoke. Sing kesiji, awak dhewe iso mangkat lan bali sak uwise utowo sak durunge wayah gerbonge kui kebak. Sing keloro, awak dhewe iso nganggo tas ransel neng ngarep. Sing ketelu, awak dhewe iso ngerungoke lagu utowo nonton film selama neng gerbong.

Topic: business
Rumah Gadang iki omah adat khas teko Minangkabau, Sumatera Barat. Omah iki nduwe ciri-ciri sing khas dan apik, yaiku bentuk atap ngelengkung koyok tanduke kebo terus bagian tengahe koyok awak kapal. Asal-usul bentuk atape iku sering dihubungno ambek cerita rakyat Tambo Ala Minangkabau sing ceritane tentang wong Minang sing menang lawan wong Jowo nang peristiwa adu kebo. Rumah Gadang iki dadakno onok nang Suroboyo. Rumah Gadang nang Suroboyo iki biasane disewakno gawe acara Nikahan. Nek awakmu tertarik, ituti rute iki. Mlaku teko Kebun Binatang Surabaya, jupuk jalan Diponegoro ambek jalan Raya Surabaya-Malang nang arah jalan Achmad Yani nang Wonokromo. Mlaku sekitar 2 km, terus jupuk jalan Jetis Kulon ambek jalan Karang Rejo X nang Jalan Ketintang gang IV. Engkok belok kiri, dan Rumah Gadang e bakal onok nang kanan jalan.

Topic: culture & heritage
Cara liyane kanggo ngenali bedhane tarian saka Jawa Timur lan Jawa Tengah yaiku ngenali saka klambi sing digawe. Tarian Jawa timur kuwi akeh nggawe atribut saka kuningan kaya gelang, anting bungkul, lan gongseng utawa gelang sikil. Amarga akeh tarian panji, Jawa Timur iki identik karo udheng kain sing bisa dadi mahkota utawa iket ning sirah. Warna klambine uga luwih teges lan ana clana ireng amarga gerakane akeh tanjake. Yen Jawa Tengah, warna kostum tari biyasane luwih kalem lan rambute disanggul tekuk lan kostume nganggo jarik. Kanggo tarian putra biyasane uga nganggo blangkon utawa klambi miturut lakon wayang sing lagi ditampilake. 

Topic: culture & heritage
Saiki iku akeh wong sing ngalami stress mergo kakehan pikiran ambek pikirane iku kepekso utowo kepepet ambek masalah sing akhire dadekno pikirane wonge maeng ora karoan. Nah sing jengene pikiran stress mergo kepepet ambek perkoro sing ancene diadepi iku asline yo ora enake megilan. Nah kanggo ngadepi iku maeng wong iku maeng kudu ngantengno pikiran utowo dewe disek ben pikirane maeng iso mikir bening ora sampek stress. Nag ancene ngadoh disek ambek masalah iku maeng iso dadekno pikiran iku maeng tambah bening, yo ora masalah sing penting strese iso ilang. Soale nag stres iku maeng sampek kenemenen terus ora mari-mari iso dadekno wong iku maeng gangguan mental.

Topic: slice of life
Yen duwe dhuwit turah-turah, aja lali kanggo digawe dolan menyang manca nagari. Padahal papan wisata ya sakjane padha wae karo ing Indonesia, nanging kowe bakalan entuk lan ngerasakna pengalaman sing anyar. Ana ing pesawat nganti welasan jam, ngomong karo wong sing basane beda karo kene, tuku barang nganggo dhuwit sing dudu dhuwit rupiah, ngerasakna hawa sing beda banget karo Indonesia apa maneh nalika bisa ngerasakna salju ing nagari sing duweni 4 musim. Pengalaman iki bakalan dadi pengalaman sing paling nyenengke amarga ora bisa dilalekake. Mula aja medhit karo awake dhewe kanggo bisa ngerasakake seneng dolan ana ing manca nagari. Apa maneh yen bareng karo kaluwarga bakalan luwih seneng banget.

Topic: leisures
Nang jeru kitab suci al-qur'an iku ora kabeh surat ono tulisane "basmalah" nang duwure kanggo ngawiti moco surat iku. Nah surat iku maeng jenenge surat attaubah. Nah lapooh nang surat iku ora ono bismillahe? polahe nang surat iku mengandung ancaman kanggo wong-wong musyrik, terus iku beda ambek bismillah sing duwe arti utowo kandungane maeng sing nyeritakno rahmat. Mangkane iku alasane kenopo nang surat attaubah ora ono bismillah kanggo ngawiti moco surat iku maeng. Terus bismillah iku maeng kenek diganti ambek bacaan ta'awuz utowo dongo liyane sing isine ngadohno awak dewe teko fitnah-fitnah ambek godane setan utowo perkoro ambek wong musyrik maeng. 

Topic: religion
Pas delok pertandingan pencak silat sing ono nang GOR kampus. Aku sampek mengkorok dewe, soale gelute iku koyok ora lomba maneh. Nah nang lomba iki sing dibiji iku ora sopo sing iso ngalahno lawane disek tapi yo ono poin-poinan. Dadi nag ono sing wes oleh poin akeh nang ronde sing ditentokno yo iku sing menang. Sak liyane iku lomba beladiri iki yo resikone paling gede timbangane lomba liyane soale nang kono iku awak dadi taruhane. Nang lomba iku kabeh perwakilan perguruan pencak silat wajib gowo kostum utowo klambine perguruane dewe-dewe ambek ora oleh sampek mateni lawane polahe mangkel. Dadi nang lomba iku maeng bener-bener diwasite ambek wong sing temen-temen iso ngendalikno iku maeng. 

Topic: sports
Saiki ancene wes jamane dodolan online, sing endi dodolan online iku kenek dolakoni nang endi-endi ambek iso jangkau wong nang endi-endi. Terus saiki yo ono sosial media barang sing iso ambek kenek didelok wong sak negoro teko pujuk nang pujuk. Terus dodolan online iku enake ora patek ngetokno biaya gede polahe ora butoh panggona gawe nyudohno produke, terus cukup difoto dipos mari ngunu engko produke wes kenek didelok wong sing sak pirang-pirang. Yo iso ae sampek anjok endi-endi sing ancene iso dolanan online mabek sosial media iku maeng. Terus nag dodolan online iku iso dodolan sembarang kalir tanpo mikir bayar sewo piro larang opo ora.

Topic: business
Ben tahun anyar Saka, umat Hindu nang seluruh dunyo ngerakano tradisi Nyepi. Nang tradisi iku, umat Hindu ngelakoni sejumlah ritual, mulai teko sak durunge hari raya sampe sak wise hari raya. Biasane pas Nyepi, kegiatan utowo aktivitas harian bakal dihentikno sementara selama 24 jam kecuali pelayanan masyarakat sing sifate vital koyok Rumah Sakit. Onok patang tahap ritual upacara Nyepi mulai teko sak durunge sampe sak wise hari raya. Siji, upacara melasti. Upacara iki dilakoni rong dino sak durunge hari raya. Loro, upacara tawur kesanga. Upacara iki dilakoni sak dino sak durunge hari raya. Telu, hari raya Nyepi. Papat, ngembak geni. Upacara iki dilakoni sak dino sak wise hari raya.

Topic: religion
Wong sing duwe minat sing padha kuwi biyasane bisa kekancan suwi banget amarga mesti ana topik sing diobrolake. Kekancan iki bisa ditemokake ning komunitas utawa ning panggonan kursus. Wong iki duwe frekuensi sing padha lan sering mbahas babagan lan minat sing sejalur. Kaya misal akeh wong sing nemu kanca ning komunitas sepeda, komunitas musik rock, lan uga ana sing ketemu amarga nonton konser sing padha.wong sing kekancan saka jalur iki biyasane kurang awet amarga yen salah siji wis kelangan minat, kuwi uga bakal ngaruh ning babagan kekancan. Selera lan uga minat kanggo ngobrol iki bakal ilang lan malah pindah kekancan marang liyane. 

Topic: slice of life
Omahe simbahku bentuke isih kaya omah joglo kuna. Omah iki wes ana wiwit taun 1890-an lan wis direnovasi bolak-balik lan bentuke isih padha nanging kualitase uga isih apik. Kamangka kuwi, pas simbahku seda, omah iki ora kalebu ning daftar waris amarga isih dadi salah siji omah induk sing bisa dari omah panggon kumpul wayah reramean kaya pas nikahan utawa pas riyaya. Jare ibuku, omah iki ora oleh didol amarga ben ora ilang pasedulurane lan isih ana omah kanggo ngerumat adat lan keluwarga. Amarga saiki akeh wong ning kampunge simbahku milih ngedol omahe lan saiki keluwargane sing duwe omah kuwi ora duwe panggon ngumpul. 

Topic: culture & heritage
Biasane aku nag muleh kampung nang lamongan wong tuaku mesti gawekno panganan khas daerah lamongan yaiku soto. Panganan iki nag menurutku iku enake pol soale arang mangan, tapi nag jarene Emaku iku yo wes biasa wae. Lah jarene koncoku sing pas iku melok mrono, Wak iku panganan sing enake megilan. Lah sing garai enak jarene koncoku iku ono rasa kecut-kecut seger sing teko jerut purut ambek warnai iku ono kunig-kuning pada iku sing garai tambah seger maneh. Yo ancene panganan soto nang kene wes koyok ngunuku rasane. Tapi nag dibandingno ambek sing didol nang kota soto, rasane iku adoh, soale emboh iku teko bumbune sing dikurange opo teko liyane yo ora ngerti.

Topic: culture & heritage
Dino iku aku dolen nang omahe mbah Joni. Beliau iki kakake mbah kakung dan sek cedek banget karo bapakku, makane aku sering dijak dolen mrono. Pas tutuk omahe, aku awale mek longo tok. Terus aku gak sengojo ndelok onok raket nang cedek sofa ruang tamune. Cuma koyok onok sing bedo teko raket sing biasa aku eroh. Nek biasane, aku erohe raket badminton dan bentukane luwe ramping terus dowo. Tapi raket sing iki luwe kandel dan luwe endek. Terus mbah Joni ngampiri aku dan ngajak aku ngobrol karo bapakku sisan. Terus aku takon nang mbah Joni, iku raket opo. Dijawab raket tenis. Opo’o kok kandel mergo rakete iku digawe mukul bal sing luwe abot timbang kok raket.

Topic: sports
Biyen pas aku SMP ono pelajaran sing jenenge keislaman. Pelajaran iku ngulangno yo opo dadi wong islam sing apik. Sing paling tak ilingi sampek saiki yoiku ora kabeh islam iku bener soale islam iku yo wes campuran ora karuan ono sing senengane kolot ambek sing senengane rukun sing penting islame ketrimo nang masyarakat. Lah pas iku bahas sing jenengen rukun ambek toleransi. Islam tebak'e ora nyudohno carane wong iku urip rukun ambek wong-wong liyane sing penting iso podo-podo ngregani masio iku seje agamane. Lah ajaran iki sing paling tak iling-iling sampek saiki. Soale masio nag negoro iki macem-macem agamane tapi sing jenenge urip iku kudu rukun ambek wong liyane.

Topic: religion
Tino pindah saka kutha menyang desa amarga Tino oleh penggaweyan ning dinas pertanian. Tino oleh omah dinas sing ana ning tengah kampung lan urip karo kanca-kanca divisi. Omah kuwi dadi kaya kos putra amarga mesti rame. Wong desa wis ngerti lan seneng amarga desa dadi luwih aman amarga akeh sing njaga. Para warga uga seneng amarga Tino lan kanca-kanca iki sering ngewangi kerja bakti, kadhang yen preinan uga ngewangi  ning sawah. Kamangka, Tino lan kanca-kancane iki diregani banget wong sing ana ning desa kono. Nanging senajan seneng, Tino ora bisa suwe urip ning desa amarga ning taun ketelu, dekne kudu kerja mbalik menyang kantor pusat. 

Topic: slice of life
Nanggone pertandingan olahraga iku mesti ono wong sing kanggo negakno peraturane maeng. Wong iku jenenge wasit. Wasit iku tugase abot terus bedo olahraga yo bedo tugase, Nag nang pertandingan tenis meja tugase wasit iku delok alate kabeh pemain sing ate digawe tanding maeng, terus ngadakno undian karo pemain iku endi sing bakal nyervis utowo main disikan nang tenis iku maeng, ngontrol urutan servis, nerimo bal, panggonan, ambek ngoreksi kesalahan sing kedaden, jogo ambek ngawasi pertandingan iku maeng. Penggawean utowo tugase wasit nang tenis yo kiro-kiro koyok iku maenglah. Dadi yo bedo ambek tugase wasit sing ono nang bal-balan. Teko jumalae ae wes seje kok.

Topic: sports
Onok akeh banget kecelakaan sing isok kedaden pas lagi olahraga. Salah sijine iku cedera bahu. Cedera bahu iku nyeri sing muncul mergo cedera nang salah siji utowo kabeh bagian ligamen nang sendi putar bahu. Penyebab cedera bahu iku isok mergo salah posisi pas obah utowo ketubruk sesuatu. Onok beberapa gejala sing muncul nek onok cedera nang bahu. Siji, perubahan bentuk bahu dan ketok luwe ngotak. Loro, muncul bendolan ndek cedek bahu. Telu, lengan ketok koyok gak nang posisi sing tepak, koyok rodo mlengse. Papat, onok bengkak karo abo nang area bahu. Limo, bahu mulai angel diobahno. Nek wes koyok ngono, kudu cepet-cepet ditangani sak durunge cederane tambah nemen.

Topic: sports
Aku nduwe konco ket jaman kuliah sing sampe saiki iku sek berhubungan. Jenengen iku Aya. Aku kenal karo de’e ket jaman maba mergo awak dewe podo-podo seneng Kpop. Teko kono, awak dewe dadi nyambung. Tapi nek digatekno maneh, aku karo Aya iku temenan bertolak belakang pol. Teko MBTI ne ae wes bedo pol. Aku ISFJ, terus Aya ENFP. Dan gak jarang awak dewe dadi debat saking nduwe pendapat sing bertolak belakang. Tapi sing marakno aku kaget, dadakno hubungan pertemanane awak dewe iku isok awet pol. Bahkan sak marine lulus terus balik nang kampung halaman dewe-dewe, awak dewe sek sering kabar-kabar. Perbedaan sifat iku mau malah marakno awak dewe dadi saling ngelengkapi.

Topic: slice of life
Mama lagi males masak, dadi milih gawe tuku mangan nang njobo. Pas nemu onok sing dodolan cumi bumbu ireng, mama gak atek mikir dowo dan langsung tuku iku. Sampe omah, kabeh langsung semangat pas eroh bakal sarapan nganggo cumi bumbu ireng. Mbasio ketoke aneh banget, kok panganan wernoe ireng, ketok koyok panganan kotor. Padahal werno ireng iku asale teko tinta cumi iku dewe, dadi sek tetep higienis. Wes ngono rasa khas bumbu irenge sing enak banget dan dadi favorit sak keluarga. Mbasio mau mama tuku cumine akeh, tapi anak-anake sek rebutan. Malah pas cumine wes entek, bumbu irenge dikoreti teko piring sajine saking doyane.

Topic: food & beverages
Gamelan iku bentuk ansambel musik tradisional sing ngerujuk nang kesatuan instrumen alat musik sing dimunikno bareng-bareng. Gamelan iki nduwe tangga nada pentatonis nang sistem tangga laras slendro karo pelog. Gamelan iki terdiri teko instrumen musik perkusi sing digawe pas seni musik karawitan. Selain iku, gamelan sisan digawe ngiringi kesenian wayang kulit karo pertunjukan tari nang acara tertentu. Instrumen sing paling umum digawe nang paket gamelan yaiku metalofon sing dimaino nganggo palu, antara lain gangsa, gender, bonang, gong, saron, ambek slenthem. Onok maneh instrumen sing liyane, yaiku membrafon berupa kendhang, idiofon berupa kemanak, xilofon berupa gambang, aerofon berupa seruling, kordofon berupa rebab, ambek kelompok vokal sing disebut sinden. 

Topic: culture & heritage
Minggu Palma yaiku minggu kanggo mengeti urip sengsarane Gusti Yesus. Minggu Palma iki ana ning dina Minggu sak durunge paskah. Dina iki mengeti wayah Gusti Yesus mlebu ning Yerussalem. Jenenge Minggu Palma amarga ning dina kuwi ana prosesi ngebyukake godhong palem sing dadi simbol pengorbanane para martir. Godhong palem iki uga simbol kemenangan saka dosa-dosa. Rampung prosesi palem kuwi, para jemaat bakal ngerungokake crita babagan sengsarane Gusti Yesus sing dijupuk saka injil. Crita iki pancen diwacakake wayah liturgi. Upacara iki dilakoni ben umat bisa paham piye sengsarane Gusti Yesus lan bisa luwih wedi ngelakoni dosa dan kamulyan kuwi ora mung ana pas masa jaya, nanging ya pas seda disalib. 

Topic: religion
Awak dhewe ora mung iso dodolan barang utowo panganan-ombenan neng Internet. Saiki, awak dhewe iso nawake jasa neng kono. Awak dhewe iso gawe keterampilan sing awak dhewe ahli neng kono supoyo iso dadi duwit. Soale, sing dibutuhke wong-wong kui ora mung barang-barang tok, akeh wong sing butuh jasa. Yen misale, barang-barang iso didol neng Internet kenopo jasa ora iso didol neng kono. Nanging, awak dhewe iling, awak dhewe  uga kudu buktike yen awak dhewe iso keterimpalin kui. Awak dhewe iso nunjuke yen awak dhewe iso nganggo ngunggah asil kerjo utowo karyane dhewe neng Internet utowo media sosial. Misale, awak dhewe buka jasa dadi tukang foto. Awak dhewe iso ngunggah foto-foto hasil jepretane dhewe neng akun media sosial.

Topic: business
Awal tahun iki udan terus terusan ben dinone. Wes ngono, udane iku gak sing gerimis, tapi dueres pol koyok diutahi banyu sak tandon gede teko langit. Ngeroso bakal onok tanda-tanda banjir, Halim langsung nyiapno bata putih gede sing biasa disimpen nang halaman kosong mburi omah. Bata putih gede iku mau tujuane gawe ngganjel kabeh perabotan ben engkok gak kenek banjir. Ditulungi karo bojo ambek anak-anake, Halim mulai ngangkati kabeh perabotan iku mau nang duwure bata iku. De’e sisan ngamano barang-barang sing penting terus didekek nang lemari sing wes diganjel karo bata iku mau. Ndelok kabeh wes aman, Halim dadi lego dewe. Nek ngene de’e gak bakal kepikiran maneh.

Topic: slice of life
Waspada marang bencana alam kuwi carane akeh banget, salah sijine saka nyiyapake amalan sosial kaya donor darah. Donor darah kuwi dibutuhake pas wayah bencana amarga mesti akeh kondisi sing ora bisa disangka kaya tatu lan kelangan akeh getih. Kanggo wong sing cukup umur lan nduweni persyaratan kesehatan sing lengkap, kudune bisa melu donor darah amarga donor darah kuwi mulya lan bisa nulung nyawane wong liya. Wong sing donor darah kuwi uga bisa sehat amarga awak bisa ngasilake sel darah sing anyar. Nanging awake kudu melu tes kesehatan kamangka bisa ngelakoni donor darah lan tetep bisa ngontrol kesehatan saka pemeriksaan sak durunge donor. 

Topic: slice of life
Pas tahun 2021 akeh pakar balapan wes nganjurno Valentino Rossi 	utowo Vale gawe pensiun soale deke iku mes termasuk umur sing ora produktive maneh gawe balapan. Tapi deke isek tetep ngotot ambek usaha sak temen-temene kanggo iso podium nang angger balapane. Tapi angger deke iku ngotot mesti ora tau menang ambek mesti mrosot terus. Sak liyane iku deke yo mulai ngerti nag ancene deke iku wes tuo ambek wes ora wayai deke gawe balapan sepeda montor maneh. Akhire akhir tahun wingi deke mutusno kanggo pensiun sing ancene dianjurano ambek pakar-pakar olahraga balapan sing ancene wes pengalaman nag bidang iku. Pas pensiun deke iku oleh gelar lengenda teko bose.

Topic: sports
Ning Fakultas Ilmu Budaya kampusku, ana tradisi setaun pisan kanggo nyambut mahasiswa baru, yaiku ana tandhing sepak takraw. Tandhing iki sajane kanggo seneng-seneng amarga ora ana UKM ning fakultas sing ngadakake sepak takraw. Nanging sepak takraw iki dadi kondang maneh amarga bocah UKM Pecinta Alam FIB seneng dolanan iki pas wayah kemah lan saiki uga dipeloki marang bocah-bocah sing ana ning FIB. Mahasiswa anyar saka perwakilan jurusan dijak tandhing takraw amarga bisa dadi salah siji ajang kenalan uga njaga seduluran sing ana ning FIB. Sing menang tandhing iki bakal oleh voucher mangan gratis saka kantin sak jurusan. Iki rada lucu nanging uga nyenengake. 

Topic: sports
Muatan budhaya lan moral kuwi kudu seimbang. Salah sawijine yaiku lewat tarian. Ning Bali, ana tarian sing dadi simbol pergaulan lanang lan wedhok kanggo ruwatan lan hiburan. Tarian iki arane joged bumbung. Joged bumbung iki joged sing ana ning wayah acara gedhe. Nanging tarian sing diiringi gamelan Bali iki dadi elek jenenge amarga ana pelecehan-pelecehan seksual lan gerakan erotis sing ora pantes ditonton bocah cilik. Tarian iki bisa ngilangake makna adoh saka asline amarga ngurangi nilai budhaya sing kudune tarian kanggo pergaulan malah kanggo ngelecehke penari wedok. Para pemangku adat uga wis ngewenegi teguran kanggo tarian iki, nanging akeh wong sing isih ngelakoni. 

Topic: culture & heritage
Mumpung enom lan isih bisa, pamrayogiku sadangune urip kudu tau meruhi kahanan alam kang endah. Iki pengalamanku nalika tahun 2021. Aku sakluwarga lunga dolan menyang Dieng. Kayane akeh wong ing tlatah Jawa Tengah, Jogja, lan sakiwa tengene ngerti papan iki. Rombongan budhal wanci seaelas dalu. Cekaking cariyos, jam telu isuk wis tekan parkiran dieng. Aku, adhiku, sepupuku banjur padha tumuju area pendakian, pemanasan sithik-sithik, banjur wiwit munggah tangga watu ana kana. Watara jam 4.30 wis tekan dhuwur, hawane krasa adhem banget. Durung bisa weruh apa-apa sabab kahanan isih peteng. Sawise rampung solat subuh, awake dhewe lungguh ana watu gedhe lan ngenteni srengenge jumedhul. Jebulane proses jedhuling srengenge katon indah banget. Weruh warnaning mega lan angkasa ing wayah subuh jebulane uga nengsemake. Angin sumilir nambah rasa sokur dhateng Gusti dene bisa meruhi kahanan kang kaya mangkene.

Topic: leisures
Onok istilah nek buku iku jendela dunyo. Iku maksute nek awakmu moco buku, bakal isok eruh akeh ilmu ambek informasi tanpa awakmu kudu metu omah langsung. Moco buku iki akeh banget manfaate. Sing wes hobi moco ket mbiyen, enak enak ae. Sing angel iku wong sing males moco. Bahkan onok wong sing buru moco sak kalimat ae wes ngelu sirane. Onok cara sing isok numbuhno minat moco gawe awakmu sing alergi kata-kata. Pertama, ojok langsung moco buku sing isine kalimat tok. Mulai teko komik utowo ensiklopedia sing akeh gambare. Dikulinakno disik moco rong buku iku, baru alon-alon mulai pindah nang novel sing ceritane ringan. Ojok langsung moco sak buku. Sedino sak lembar, terus sesoke rong lembar, dan sesoke maneh semakin ditambah. Nek wes kulino moco kalimat akeh, awakmu bakal isok moco sembarang jenis buku dan iku isok dadi hobi sing bermanfaat gawe awakmu dewe.

Topic: leisures
Biyen pas aku isek sekolah, sing jenenge beladiri iku yo dilebokno salah sijine kegiatan olahraga sing wajib dieloki bocah-bocah sing sekolah nang kono. Nah sing garai diwajibno maeng soale sekolahe iku tau juara siji kejuaraan bela diri tingkat kabupaten. Terus, tahun iku pengen menangno lomba iku maeng. Nah nang kegiatan iku maeng bocah-bocah yo diulangi carane gerakan-gerakan ambek jurus-jurus sing iso ngalahno lawane maeng. Terus sak liyane iku yo diulangi carane nangkis juruse mungsoe maeng. Nah pas latihan iku bocah-bocah mesti dikongkon pemanasan disek ben ora ono kedaden salah urat ambek liyan-liyane. Tapi asline masio salah urat mesti ono sing bagian mijeti.

Topic: sports
Yen awak dhewe seneng karo olahraga bal-balan kui, awak dhewe apike ngedukung tim sing seko kota utowo daerahe awak dhewe. Iki iso nunjuke yen awak dhewe bangga karo dareah asale dhewe. Ora ono sing salah ngedukung tim liyo, kui sah-sah wae. nanging yen tim sing seko daerahe dhewe kui menang utowo kalah, kui ono roso emosi sing luwih sing baka awak dhewe rasake. Seko jarak, tim daerah dhewe kui luwih cerak. Awak dhewe iso krungu kabar babagan perkembangan tim kui langsung seko cerito tonggo-tonggo. Malah mungkin kui sumber informasi siji-sijine. Mungkin, ora ono media sing gelem ngeliput tim seko daerah. Dadi, apike kui awak dhewe dukung tim seko panggon awak dhewe tinggal.

Topic: sports
Nag pengen delok pemandangan alam sing uapike pol terus gratis gak usa bayar larang yaiku dolan nang daerah karang anyar utowo magetan. Daerah kono iku akeh pemandangan paik tanpo bayar tiket digawe mlebu. Nag daerah kono masio mandek nag pinggir dalan awakmu wes iso delok pemandangan alam sing apike pol, koyok gunung, sawah, kebu teh, ambek liyan-liyane. Pokoke nag mrono kudu bensin bek ambek sepedae normal ngunu ae wes ayem. Aku biasane nag dolan yo mrono, enak ora ngetekno duwek akeh paling mok bondo duwek bensin tok. Nag pengen jajan nag kono yo jajane murah-murah awit teko sewu sampek seket ewu yo ono.

Topic: leisures
Kanggo wong sing kerep gawe roti lan adonan kui, penting banget kanggo duwe mixer sing gedhe. Awak dhewe dadi iso luwih hemat wektu lan tenogo. Soale kui, yen awak dhewe ora duwe roti kui, awak dhewe kudu nguleni rotine kui nganggo tangan. Yen nguleni nganggo tangan kui suwe banget lan hasile rung tentu seapik sak umpomo awak dhewe nganggo mesin. Mesin mexir sing gede iki ora mung iso kanggo gawe roti nanging uga kue-kue sing liyane. Iki dadi luwih akeh gunane timabange mixer tangan sing mung iso digawe nganggo masak kue. Mixer sing gedhe kui uga ora perlu dicekel terus nganggo tangan, dadi awak dhewe iso nyepake bahan-bahan sing liyo.

Topic: technology
Pura Luhur Poten kuwi panggon ibadah umat Hindu sing ana ning Gunung Bromo. Umat Hindu ning Bromo iki dadi panggon sembahyang kanggo umat Hindu Tengger. Hindu Tengger iki bedha karo Hindu Bali. Kamangka kuwi, bentuk bangunane uga bedha. Pura iki dibangun ning ndhuwur padang pasir taun 2000 sak uwise reformasi Hindu Dharma ning suku Tengger. Pura iki dibangun kanggo nyembah Dewa Brahma. Arsitektur Pura iki campuran antara Jawa lan Bali nanging luwih dominan Jawa Singosaren. Pura iki ana ning 2200 meter ning ndhuwur permukaan laut lan dikelilingi Gunung Bromo, Batok, lan Semeru. Ning lapangan amba iki ya mung ana pura iki lan ora ana bangungan liyane. 

Topic: religion
Sak males-malese awak dhewe, awak dhewe tetep kudu melu kerja bakti sing digawe karo lingkungane dhewe. Soale, kui dilakoke ora mung kanggo kepentingan pengurus RT-RW wae, nanging kui dilakoke kanggo kepentingan kabeh warga sing tinggal neng cerak kono, termasuk awak dhewe. Awak dhewe dadi ora penak yen ora melu kegiatan kui. Awak dhewe bakal ngeroso isin yen papasan karo bapak-bapak liyane neng dalan. Mungkin, awak dhewe kui wonge sibuk opo mungkin gaweane dhewe kui dilakoke sakben dino Sebtu lan Minggu. Yen koyo ngono kui kasuse, awak dhewe iso nyelake mangkat kerja bakti sak durunge nyambut gawe. Paling ora awak dhewe tetep iso melu sedilit.

Topic: slice of life
Olahraga iki dadi salah siji kegiyatan sing ora mung ngewenehi pengaruh kanggo fisik nanging uga kanggo kesehatan mental amarga olahraga uga bisa nyenengake awak. Olahraga iki bisa ngelancarake proses produksi hormon dopamin ben ora gampang lemes pas wayah kerja uga ngelakoni kegiyatan saban dinane. Sing paling nyenengake yaiku olahraga iki bisa marai awak tambah awet enom lan awak dhewe bisa ngontrol gerakan reflek sing ana ning awak. Otot sing wis kelatih iki uga bisa ngelancarake metabolisme lan marai gampang yen arep mudhunake bobote awak. Wong sing wis biyasa olahraga iki uga dadi ora gampang lara lan awake ora gampang pegel senajan akeh kegiyatane. 

Topic: sports
3 ulan wingi aku pas mlaku-mlaku nang Magelang aku petuk ambek salah sijine sing adol jajan, terus kebetulan ono sing jenenge Jagung Bakar cemilan sing paling tak senengi nag howone adem. aku tuku loro sito'e rasa keju lah sing siji rasa keju pedes. Pas mateng tak jajal tiba'e rasane bedo, bener-bener enak, soale jagunge isek seger terus ora kenomen. Mari ngunu aku delok tiba'e wonge yo dodol jajan liyane sak liyane iku. Mari ngunu aku takok karo sing dodol, "Iku jajan opo lek?", Wonge jawab " Iku jajan teko godong sing digoreng, mboh godong opo yo, lali aku". Akhire aku jajal siji, tiba'e iku teko godong bayem, terus uakeh lengone. Akhire ora sido tak pangan. Soale aku ora seneng karopangan sing akeh lengone koyok iku maeng. 

Topic: food & beverages
Saiki jaringan 4G wes dikembangno maneh sampek 5G. Beritane iku yo wes pirang-pirang ambek wes nag endi-endi. Nah 5G iku yo termasuk sinyal sing nawakno kualitas sing luweh apik timbang sinyal sak durunge yaiku 4G. Nah sinyal 5G iku kenek digawe donlod luweh banter ambek gawe ngepos luweh cepet timbang sak durunge. Terus sinyale yo luwih stabil soale wes dapiki sinyale apek teknologine. Terus teko sinyal iku maeng yo kenek digawe sembereng yaiku koyok digawe ngembangno teknologi sing saiki nag montor-montor sing iso nyetir dewe masio ono dicekeli setire. Terus yo kenek di gawe delok TV sing gambare iku maeng luweh bening ambek jelas. 

Topic: technology
Teknologi transportasi saiki wis adoh luwih canggih dibandingke jaman biyen. Saiki wong biso nempuh jarak atusan kilometer ning itungan jam. Biyen moda transportasi ora iso sebanter kui. Tenogo tranportasi sing iso dienggo ora seko mesin nanging seko tenoga khewan utowo menungso. Tulodhone kui delman lan becak. Saiki loro transportasi kui mung dadi kendaraan wisata. Ning Yogyakarta, akeh kusir delman sing saiki ngenteni wisatawan neng daerah Malioboro. Wong sing numpak delman biasane mung kepengin ngerasake sensai numpak kreto sing ditarik jaran kui. Mung setik wong sing nganngo delman kanggo kebutuhan sehari-hari. Mesakene, amargo wis ora dadi kendaraan sing utama, wong sing numpak delman dadi makin sitik. Kusire ora entuk cukup duwit kanggo ngecukupi kebutuhane utowo ngopeni jarane. Mergo kui kabeh, kusir delman saiki kudu digateke karo pemerintah utowo wonh-wong sekitare.

Topic: leisures
Papershoot yaiku salah siji jeneng merk kamera sing bahan dasare saka kertas nanging kualitase padha kaya kamera digital. Papershoot iki bahane saka kertas daur ulang lan teknologine nganggo kabel USD. Kamera iki wis diproduksi ning Taiwa taun 2013 lan tujuan awale kanggo dolanan. Nanging amarga hasil fotone apik, kamera iki mulai diproduksi masal dan dipasarake ning manca negara. Indonesia kalebu negara sing isih anyar lan durung kenal banget karo jenis kamera iki. Mung ana wong sing kegabung ning komunitas sing seneng. Kamera iki uga nganggone luwih gampang saka kamera profesional lan hasile uga ora kalah apik amarga bisa diatur cahayane.

Topic: technology
Salah siji barang elektronik sing penting banget nanging regane larang yaiku kulkas utawa lemari es. Kulkas iki pancen nguntungake kanggo nyimpen panganan, nanging akeh omah sing ora bisa nganggo kulkas amarga kulkas iki mbutuhake daya kang gedhe. Kulkas iki penting banget dinduweni amarga marai bisa irit bahan panganan lan bisa ndeleh stok kanggo sayur lan daging. Nanging kulkas iki uga rada ruwet ngopenine amarga butuh diresiki ben ora ana kembang es lan bahan-bahan panganan sing marai mambu lan banjur ngerusak kulkas. Sing kudu diwaspadani yaiku yen wayah kulkas bocor lan bisa kontak karo listrik banjur bisa marai kesetrum. Alas kulkas iki kudu tetep garing ben ora ana musibah kaya iki. 

Topic: technology
Kiki seneng banget ngerungokake radio. Dekne mesti ngerungokne lagu lan berita saka salah sawijine stasiun siaran ning daerah lan nasional. Nanging salah sawijine dina, radione kuwi rusak lan butuh dibenakake. Radio kuwi wis dadi kebanggaane amarga bisa tuku saka dhuwit sing dihasilake saka bayaran kerja. Akhire Kiki nggowo radio kuwi ning tukang servis. Miturut tukang servis kuwi, Kiki mung butuh ngganti batere karo kabel njero amarga kabel njero radio kuwi rusak bar ora sengaja kebanting. Akhire Kiki ndandani radio kuwi, karo ngenteni, Kiki golek alternatif liyane yaiku nggolek saluran radio online sing disiarke saka Jakarta lan ana sing saka manca negara.

Topic: leisures
Nabung utowo ngemat pengeluaran kui ora mesthi dadi solusi sing cocok pas bisnise dhewe lagi lemes. Duwe cadangan dana kui penting. Duwite kui iso dienggo pas kondisi bisnis utowo ekenomi global sing lagi ora pasti. Sebenere pas awak dhewe rugi kui, tabungan dhewe kudu dienggo. Pas wayah-wayah sing prihatin koyo ngono kui, awak dhewe kudu gunake tabungane dhewe. Ngopo awak dhewe angel-angel nabung yen misale, pas lagi kangelan kui awak dhewe malah soyo ngakehke tabungan. Ngemat pengeluaran kui uga dudu solusi sing bener-bener cocok. Mungkin luwih pas, yen pengeluarane dhewe luwih awak dhewe pindahke meneh neng perkoro sing luwih penting. Misale, dana kanggo pengembangan produk, awak dhewe pindahke neng dana kanggo pemasaran.

Topic: business
Saiki, akeh wong sing ora dolan gem seko konsol utowo komputer. Saiki uga akeh wong sing dolan neng gawai utowo neng HPne dhewe-dhewe. Ben awak dhewe nyaman dolan neng HP kui ono beberapa hal sing kudu awak dhewe gateke. Sing kesji, awak dhewe kudu mastike HP sing awak dhewe duwe kui sesuai karo spesifikasi gim sing arep awak dhewe dolanku kui. Yen ora cocok, ojo dipeksake. Kui iso marake HP gampang rusak. Sing keloro, pastike HPne dhewe batune kebak. Yen awak dhewe ketekan batu pas lagi asik-asik dolan kui, rasane malesi banget. Terus yen awak dhewe dolan karo ngecas kui marake HP gampang rusak uga.

Topic: technology
Pempek utowo empek-empek iku panganan khas teko Palembang. Pempek iki terbuat teko daging iwak sing digiling terus dicampur tepung kanji utowo tepung sagu, mbari ngono dicampur karo bahan bahan liyane koyok ndhog, bawang putih, micin, ambek uyah. Biasane pempek disajekno ambek kuah cuka sing rasane asem, manis, ambek pedes. Saiki nang ndi-ndi wes akeh sing dodolan pempek. Tapi tetep gak onok sing isok ngalahno mantepe rasa pempek asli Palembang langsung. Roso pempek sing didol teko Palembang langsung iku luwe sedep, gurih, terus gak amis. Dadi gawe awakmu sing lagi ndek Palembang, tukuo pempek sing akeh gawe oleh-oleh keluarga karo konco-koncomu sisan.

Topic: culture & heritage
Pantai neng daerah Yogyakarta kui ono neng Kabupaten Gunung Kidul lan Kabupaten Bantul. Kawasan pantai sing paling gampang dijankau saking kota kui pantai sing ono neng Bantul. Salah siji pantai sing terkenal kui jenenge Pantai Goa Cemara. Jenenge kui dijupuk seko wit-wit  cemara sing pucuke ketemu. Seko adoh, formasi wit kuwe bentuk koyo pintu mlebu guwo. Seko parkiran tekan pantai kui awak dhewe disuguhke karo pepemandangan endah kui. Neng pantai kui, howo adem. Angin sing neng kono gede banget. Saking gedene, swara wong bengok wae angel krungune. Ombake neng Pantai Gua Cemara kui gede banget. Seko pengurus kawasane ngelarang pengungjung kanggo renang utowo dolan cerak bibir pantai. Pantai iki cocok banget kanggo liburan bareng keluarga.

Topic: leisures
Alquran niku isine penting banget kanggo umat muslim. Neng jerone, akeh pelajaran utowo aturan-aturan sing kudu awak dhewe ikuti supoyo uripe awak dhewe slamet donyo lan akhirat. Makane kui, penting kanggo awak dhewe ngajarke moco Alquran lan isine neng anak seko isih cilik. Carane kui, salah sijine iso nyetel muratal Alquran neng cerak anak. Anak ora kudu paham disik utowo langsung seneng pas pertama kali ngerungoke ayat-ayat suci kui. Paling ora sing, awak dhewe iso usahake kui ben anak terbiasa ngerungoke ayat suci. Senadyan anak kui ora mesthi senenn naging sak ora-orane, anak kui ora benci utowo risih pas kerungu kui. Luwih apik meneh, nyetel muratal kui pas anak isih neng jero weteng.

Topic: religion
Pemerintah mulai nggalakake masyarakat nggunakake teknologi TV digital amarga mulai ketinggalan saka negara Asia Tenggara liyane. Ning ngendi wae, pemerintah mulai kampanye nganggo set top box TV kanggo kelancaran penyiaran. Nanging kelancaran iki ora didukung karo anggaran pemerintah marang digitalisasi kuwi. Akeh warga sing ora mampu tuku set top box lan kentekan set top box. Sing paling langka iki ana ning wilayah Jawa Tengah lan marai akeh masyarakat bingung, utamane sing ana ning kutha cilik. Stok alat digital iki angel banget ditemokake. Kamangka, kasus iki dadi bukti yen pemerintah kuwi sajane durung siap karo digitalisasi penyiaran, apa manh kanggo daerah pelosok. 

Topic: technology
Aku iku diseneni karo bapakku soale senengane moleh bengi terus pas wayahe kuliah. Bapakku iku wedi soale nek bengi iku pasti luwe bahaya ngono lah, opo maneh aku nganggo motor. Akhire diputusno aku kudu nggowo mobil nang kuliah. Dadi ben awakku luwe aman mbasio moleh e sampe bengi. Bahkan bapakku wes nggolekno aku kos anyar sing onok parkiran mobil e. Pas aku ngecek, dadakno kamar nang kos anyarku iku onok kulkas mini e. Jujur, aku sueneng sih. Soale kan aku arek e seneng masak dewe nek nang kos. Nek onok kulkas mini koyok ngono, aku dadi isok nyimpen sembarang kalir bahan pangangan nang kono dan gak atek nyampur karo nggon e penghuni kos sing liyane.

Topic: technology
Bedo ambek adikku sing buenci banget ambek coklat, aku buenci banget ambek sembarang olahan rasa vanila, terutama ombenan. Teko ambune tok ae aku wes gak seneng, pas dipangan tambah marai benci pindo saking eneg e rasane. Dadi bapakku nek nukokno milkshake kadang bingung dewe soale selera anak-anake bedo. Sing siji benci coklat, sing siji maneh benci vanila. Tapi yo yaopo maneh ya, selera uwong gak isok dipadakno kabeh. Tapi untunge suwe-suwe bapakku isok apal dewe, nek kate nukokno milkshake, aku sing rasa coklat terus adikku sing rasa vanila. Nek tuku jus pun kudu nganggo susu kental manis sing bedo, aku nganggo sing rasa coklat dan adikku sing rasa vanila.

Topic: food & beverages
Yen arep buka usaha kui, awak dhewe ojo golek usaha sing menurut awak dhewe bakal entuk bati sing gedhe. Kudune awak dhewe gawe usaha sing awak dhewe gelem ngelakonine. Buka usaha kui pancen kudu golek bati, luwih gede luwih apik. Nanging yen usahane kui marake awak dhewe kesisko kui uga ora apik. Soale, salah siji aspek sing penting seko dodolan kui konsisten. Ono opo wae, pokoke dodolane kui kudu lanjut. Yen misale usahane kui ora sesuai karo minate dhewe, kui iso ganggu konsistensine dhewe. Awak dhewe ora entuk motivasi sing luwih. Siji-siji motivasine dhewe kui mung pengen entuk duwit akeh. Padahal, duwit kui ora bakal teko secepet opo sing awak dhewe bayanke, tetep ono proses sing dowo sak durunge entuk bati.

Topic: business
Mangan ora mangan sing penting ngumpul. Paribasan Jawa siji iki nandaake wong Jawa iku guyup lan seneng srawung. Ora ana panganan yo srawung, apa maneh ana panganan. Minggu iki Ibu Tuti nduwe hajatan nyunatke anak mbontot e. Amargo kuwi, Bu Tuti nganakake walimahan utowo kerep disebut ngambeng karo wong Pekalongan. Ana panganan sing khas saben ngambeng. Panganan iki kudu ana, ora keno ora. Panganan sing dimaksud yaiku sega berkat. Sego berkat iku sega sing lawuhe ayam utowo daging, tempe garit, ndog ayam godhog, lan megono. Megono iku salah siji panganan khas Pekalongan sing bahan dasare cecek utowo nangka enom. Sego berkat ikilah sing kerep dinteni wong-wong nalikane ana ngambeng. 

Topic: food & beverages
Aku melok ibukku sembayang terawih nak masjid sebelah omah. mari semabayang aku katene langsung mulih . dilalah jarene ibukku mari sembayang terawih iku onok khotbah e . akhire aku lungguh maneh ngerungokno khotbah iku mau. khotbah iki mau bakas perkoro wong wong sing onok ndek neroko. wong seng khotbah dino iki mau wong e suarane banter ora lirih, awak e wonge yo gedhe dhukur. masio aku onok baris mburi isih ketok wonge. wonge yo rupane ganteng alis e kandel . wonge yo oleh jelasno suarane cetho kata-katane yo apik apik dadine wong wong sing ngerungokno iki ora ngantuk. aku mari kerungu khotbah koyok ngunu mau langsung sadar wedhi ngelakoni sing elek elek. aku yo kepingin dadi wong apik melbu surga kaya sing dijelasno wak yai mau. 

Topic: religion
Jaman saiki, platform toko gawe dodolan online iku wes onok uakeh. Mulai teko Shopee, Tokopedia, Lazada, dan akeh liyane maneh. Tapi akhir-akhir iki, onok platform sing dadi pelarian gawe wong-wong sing senengane tuku online, yaiku TikTok Shop. Wong-wong iku mulai podo berpindah teko Shopee utowo Tokopedia iku nang TikTok Shop. Alesan paling utamane iku mergo TikTok Shop sek nyediakno gratis ongkir gawe pengiriman paket e. Mbiyen kan Shopee ambek Tokopedia iku sek onok, tapi saiki cara klaim kupon gratis ongkir e iku tambah ruwet. Ndelok TikTok Shop sing sek onok gratis ongkir dan klaim e luwe gampang iku sing marakno uwong dadi beralih nang kono kabeh.

Topic: business
HP kanggo bocah sing isih ning SMP lan SMA kuwi bisa dadi sarana mbantu pendidikan ning sekolah lan komunikasi uga bisa dadi babagan sing ngajurake mental uga ngerusak perilaku. Konten sing ana ning sosial media iki bisa ngewenehi pengaruh sing gedhe kaya pitutur sing kasar, pornografi, uga dolanan gim sing berlebihan. Akeh wong sing diwasa uga lali karo batesan umur sing ana ning ana sosial media. Kamangka, awak dhewe selaku wong sing wis diwasa kudune wis ngerti kanggo sapa informasi sing ana ning konten iki diwenehake, aja sampe melu ngerusak bangsa liwat konten sing ora sopan lan ngewenehi informasi sing salah lan bisa ngakibatake kerusakan moral. 

Topic: technology